**5.B - PODKLADY PRE SAMOŠTÚDIUM OD 27.4.2020 DO 30.4.2020**

**MATEMATIKA**

Nadpis: *Kolmice*

Ak si spomínate, na začiatku školského roka sme rysovali. Učili sme sa pomenovať a narysovať dvojice priamok, ktoré sa nikdy nepretnú (rovnobežky) a ktoré sa pretnú (rôznobežky). Nakreslite ich pomocou ceruzky a pravítka:

rovnobežky II

rôznobežky X

V matematike máme aj špeciálne rôznobežky, ktoré voláme **kolmice**. Sú nimi napríklad susedné strany obdĺžnika. Bod, v ktorom sa kolmice pretínajú, voláme **päta kolmice** (obrázok na strane 41 hore).

Riešte úlohu na str. 42/6. Nakreslite si do zošita čo najpresnejšie obrázky.

Doteraz ste rysovali obdĺžniky a štvorce len v štvorcovej sieti. Urobte si len náčrt obdĺžnika ABCD voľnou rukou. Naučíme sa narysovať ho presne, potom strany AB a BC by mali **byť navzájom kolmé**. Hovoríme aj, že priamky AB a BC sú kolmice.

Kolmicu možno v rovine najľahšie narysovať pomocou [**trojuholníka**](https://sk.wikipedia.org/w/index.php?title=Trojuholn%C3%ADk_(rysovacia_pom%C3%B4cka)&action=edit&redlink=1) **s ryskou** a to tak, že sa ryska priloží na priamku a podľa hrany trojuholníka sa narysuje kolmica k tejto priamke. Pozrite si obrázky na strane 41 dole a video <https://www.youtube.com/watch?v=7IovmIvaRIE> Rysujte podľa tohto návodu.

Prečítajte si na strane 43 dole červené písmená o olovnici a vodováhe. Choďte za otcom a pýtajte sa ho, či vie ako funguje vodováha, či nejakú má doma. Skúste pomocou nej skontrolovať, či sú steny vášho domu kolmé na podlahu. Zostrojte si vlastnú olovnicu zo špagátu a nejakého ťažšieho predmetu. Vyskúšajte pomocou nej na seba postaviť čo najviac drevených kociek. Je byť murárom ťažká alebo ľahká práca?

Napíšte mi email ucitelka.svedlar@gmail.com ako sa vám doma darí počítať, merať a rysovať alebo sa stretneme na Facebooku každý deň počas druhej vyučovacej hodiny (8:55-9:40). Teším sa na vás.

**BIOLÓGIA**

**OBČIANSKA NÁUKA**

**Mimovyučovacie a mimiškolské aktivity.**

Učebnica s. 52 – 1). prečítaj si pozorné článok, do zošita napíš odpovede na otázky ku článku.

 2). Opíš do zošita – Slová, ktoré potrebuješ vysvetliť (s.52, dole)

**GEOGRAFIA**

**27.4 – Vysokohorská krajina**

Žiaci, prepíšte si nové poznámky do zošita. Obrázok výškové stupne je na str.66 v učebnici (doplňte a prekreslite si do zošita).

**Vysokohorská krajina**

-v pohoriach je pre život živočíchov, rastlín a ľudí rozhodujúca **nadmorská výška**

**-s rastúcou nadmorskou výškou** **klesá teplota, zvyšuje sa množstvo zrážok a znižuje sa množstvo kyslíka**

-rastliny a živočíchy sa museli týmto podmienkam prispôsobiť a vďaka tomu vznikli **výškové stupne**



-vysokohorské rastliny a živočíchy sa museli prispôsobiť kratšiemu a chladnejšiemu letu

-rastliny majú nízky vzrast a vedia rýchlo vyklíčiť a zakvitnúť

-živočíchy sa živia zväčša rastlinnou potravou: - **Európa**- kamzíky, kozorožce, svište

 -**Južná Amerika** (Andy)- lamy

 -**Ázia** (Himaláje)- jaky

**29.4 –** **Vysokohorská krajina**

Prepíšte si poznámky a vypracujte si úlohy do zošita. (Píšeme to k Vysokohorská krajina ako podnadpis)

**Život ľudí vo vysokých pohoriach**

* trvalo osídlené sú hlavne vysoké pohoria **v teplom podnebnom pásme** → poskytujú vhodnejšie podmienky pre život ľudí ako priľahlé nížiny (veľmi horúco)
* obyvatelia sa venujú: -**poľnohospodárstvu** (pestovanie plodín, chov hospod. zvierat)

 -**ťažbe nerastných surovín**

 **-domácej výrobe** (suveníry, výrobky z textilu a kože)

* oblasti vysokých pohorí sú významné miesta zimnej a letnej rekreácie (zjazdovky, vleky, turistické chodníky), lákajú turistov (zaujíma ich najmä príroda a život miestnych obyvateľov)

Skúste porozmýšľať☺

1. **Prečo musia horolezci vo vysokých pohoriach sveta používať kyslíkové prístroje?**
2. **Prečo je mlieko kráv a oviec chovaných vo vysokých pohoriach najzdravšie a najchutnejšie?**
3. **Počuli ste už niekedy slovo treking? Čo to podľa Vás je?**
4. **Videli ste už niekedy vysokohorského nosiča? Ako vyzerá? Čo nosí?**

**LITERATÚRA**

Pokračujete v tvorbe vlastného príbehu, aby ste mi ich mohli čo najskôr poslať!

**SLOVENSKÝ JAZYK**

Dopisujete poznámky a urobíte si tieto cvičenia do zošitov na precvičenie toho, čo ste si napísali:

1. **Napíš si text bezchybne do zošita:**

V tej chvíli zelený mládenec čiahol do vrecka a rozhodil po nádvorí za hrsť strieborniakov. Čiahol do vrecka a rozhodil za hrsť zlatiakov. Vrhli sa hostia na zlatky ani sliepky na zrno. Aj ženích sa vrhol, hoci mu v tom prekážal parádny mundúr. Jediné nemý Marek, paholok z koniarne, na mladuchu Margu hľadel a ona zasa v očarení hore na vežu. *(zdroj – Žabia studňa – Mária Duríčková)*

1. **Spočítaj podstatné mená mužského rodu v texte v prvom cvičení a zapíš ich.** Ak sa niektoré opakujú, napíš ich len raz.

Je ich: ........ Sú to: ...............................................................................................................................................

**DEJEPIS**

Milé deti, posielam vám ďalšie učivo z dejepisu. Pekne si prepíšte poznámky a nakreslite si pästný klin a Moraviansku Venušu podľa obrázkov, ktoré sú v učebnici na strane 21:

STOPY MINULOSTI OKOLO NÁS

**Spoznávame hmotné pamiatky**

**Pamiatky** pripomínajú staré časy. Sú základom na poznávanie minulosti. Historici ich nazvali **pramene** a rozdelili ich do troch skupín:

1. **hmotné** – nástroje, náradie, šperky, kostrové pozostatky, zbrane, nádoby, nábytok, dopravné prostriedky, oblečenie, stavby (mosty, domy, kostoly, hrady, zámky, svätyne, divadlá, skanzeny...)
2. **obrazové** – obraz, maľby na stenách, jaskynné maľby...
3. **písomné** – listina, denník, staré listy...

Najstaršie pamiatky odhaľuje veda **archeológia**. Je to veda, ktorá skúma pamiatky nachádzajúce sa v zemi. **Archeológ** je vedec, ktorý hľadá a skúma hmotné pamiatky a pomocou nich vysvetľuje našu minulosť. Slovo **rekonštruovať** znamená obnovovať, uviesť niečo do pôvodného stavu. **Archeologické nálezy** sú výsledkom archeologického výskumu.

**Pästný klin** je najstarší kamenný pracovný nástroj. Najvzácnejšia historická pamiatka z obdobia praveku je **Moravianska Venuša** – soška ženy z mamutej kosti.

**ANGLICKÝ JAZYK**

Prejdeme na opakovanie učiva o našom tele. Do zošita si napíšeme poznámky. Môžete si potom nakresliť aj postavičku a po anglicky pomenovať časti jej tela:

**Parts of my body – Časti môjho tela**

**Can you touch your knee with your big toe?** Dotkneš sa kolenom veľkého palca na nohe?

**Can you touch your back with your hand?** Dotkneš sa chrbta rukou?

**Can you touch your left ear with your right hand?** Dotkneš sa ľavého ucha pravou rukou?

*Vocabulary:*

1. head - hlava

2. neck - krk

3. shoulders - ramená

4. stomach - žalúdok

5. chest - hruď

6. arm – ruka (od ramena po zápästie)

7. hand – ruka (dlaň)

8. ankle - členok

9. knee – koleno

10. leg - noha

11. back - chrbát

12. elbow - lakeť

13. wrist - zápästie

14. fingers – prsty na rukách

15.thumb – palec na ruke

16. foot/feet – chodidlo/chodidlá

17. toes – palce na nohác

**NÁBOŽENSKÁ VÝCHOVA**

**BARÁNOK BOŽÍ**

**Zapamätaj si :**

Slávnosť Veľkej noci, keď boli Izraeliti vyslobodení z egyptského otroctva, nazývame **Pascha.**

Kresťania si na Veľkú noc pripomínajú vyslobodenie z otroctva hriechu. Symbolom tohto vyslobodenia je baránok.

Ježiša nazývametiež **Baránok Boží**, lebo on sa z lásky ku každému človeku obetoval ako nemý baránok, keď za nás umrel na kríži, sňal naše hriechy, aby sme my mohli mať večný život. Obetovanie Pána Ježiša si pripomíname na každej svätej omši pri bohoslužbe obety.

1. Ako nazývame sviatok židovskej Veľkej noci ?

2.Vysvetli označenie Ježiša Krista ako Baránka Božieho.

**Napísať do zošitov zapamätaj si a odpovede na otázky.**

**TECHNIKA**

Milí žiaci, naposledy ste na vyučovacej hodine techniky rozprávali od tom, ako by mala byť usporiadaná a vybavená funkčná kuchyňa.

Ďalším krokom bude pre vás vypracovať projekt na tému: Moja kuchyňa. Na výkres nakreslite, ako by mala vyzerať vaša kuchyňa. Navrhnite usporiadanie skriniek a kuchynských spotrebičov...

Po vypracovaní projekt odfoťte, označte menom a priezviskom a pošlite na môj email: radovankamihalik@gmail.com **do 30.4.2020.** Ten ďalší týždeň budete mať od techniky pokoj ☺

**INFORMATIKA**

Milí žiaci,

Od dnešného dňa vám budem na dva týždne posielať úlohy z predmetu INF.

**Téma: Vírusy**

**Úloha:** Vyhľadaj informácie o počítačových vírusoch. Svoje informácie napíš do zošita. Odfoť to mobilom a fotku mi pošli v prílohe na môj e-mail: marek.zubal43@gmail.com

**HUDOBNÁ VÝCHOVA**

**Peter Iľjič Čajkovskij** - **BALET LUSKÁČIK**

**BALET** – je scénické dielo, v ktorom sa zjednocuje tanec, hudba, a výtvarné umenie.

**Peter Iľjič Čajkovskij** – ruský skladateľ, využíval námety z rozprávok

Balety – Luskáčik, Spiaca krásavica, Labutie jazero,

**Dej baletu Luskáčik**:

Na Vianoce ožijú Mášenkine hračky. Luskáčik, sa premení na krásneho princa, a odvedie si Mášenku do zámku na cukrovej hore. Tam sa na ich počesť usporiada slávnosť s tancom. Na ich počesť tancujú kvety , preto sa tento balet Luskáčik nazýva aj *kvetinový valčík*.

- tieto poznámky napísať do zošita

- prehrať si video

<https://www.youtube.com/watch?v=OOm0qUaAzg4>

Poprosím Vás poznámky v zošite odfotiť a poslať mi na email ota2@post.sk

**TELESNÁ VÝCHOVA**

Vzhľadom na aktuálnu situáciu Vám ako samoštúdium v čase voľna odporúčam pár rád, ktoré by ste individuálne mohli využiť na zvyšovanie svojej kondície :

1. prechádzky do prírody so striedaním rýchlosti chôdze na budovanie imunity
2. beh na krátke vzdialenosti
3. aerobic ( ranná rozcvička, cviky na mieste, dychové cvičenia )
4. bicyklovanie v prírode alebo obci
5. loptové hry ( nácvik prihrávok, vedenie lopty, akrobacia s loptou )
6. sledovanie obľúbených športových videí pomocou kanála YOUTUBE, alebo inštruktážne videá na [www.facebook.sk/marošmolnár](http://www.facebook.sk/maro%C5%A1moln%C3%A1r) - kardio cvičenia

Zároveň Vás chcem ale poprosiť o ochranu zdravia a dodržiavanie hygieny pri športe častým umývaním rúk, nosenie ochranného rúška pri stretnutí s inými osobami, nezdržiavať sa v spoločnosti viacerých osôb a dodržiavaní hygienických zásad , ktoré vydala Vláda SR.

Ako spätnú väzbu z vašich aktivít ( fotky, krátke videá ) mi môžete zasielať na aplikáciu Messenger – Patrik Olejár